# Provence

D Laag vo dr Regioon Provence-Alpes-Côte d’Azur in Frankriich
Topograafischi Charte vo dr Regioon
D Laag vo dr histoorische Groofschaft Provence (latiin. Provincia) in dr hütige Regioon Provence-Alpes-Côte d’Azur
D Provence [pʁɔˈvɑ̃ːs] (franzöösisch la Provence; Vorlage:OcS, *Prouvènço*) isch e Landschaft im Südoste vo Frankriich. Si lit am Middelmeer zwüschen em Rhônedaal und Itaalie. Im Norde lit d Landschaft *Dauphiné* in dr Regioon Auvergne-Rhône-Alpes. D *Provence* umfasst hüte d Departemänt Bouches-du-Rhône, Var, Alpes-de-Haute-Provence, e baar Gmäinde in de Departemänt Vaucluse, Alpes-Maritimes und Hautes-Alpes. Si lit in dr Régioon Provence-Alpes-Côte d’Azur. Mä underschäidet zwüsche dr bevölkerigsarme Hoochprovence *(Haute-Provence)* und dr bevölkerigsriiche Niiderprovence *(Basse-Provence)*, wo drmit s süüdlige Rhoonedaal bis Valence, d Camargue und vilmol au d Stedt an dr Côte d’Azur gmäint si.

S Adjektiv zu *Provence* isch *prowenzalisch* (franzöösisch *provençal*, okzitanisch *provençal* -ala / *prouvençau* -ala [pruvensau]).

## D Häärkumft und d Bedütig vom Naame

Dr Naame *Provence* stammt us dr Zit vo dr röömische Herschaft, vom latiinische *provincia*. Si isch äini vo de erste röömische Regioone usserhalb vo Italie gsi, isch am sterkste romanisiert gsi und het zur Provincia Narbonensis ghöört.

## Geografii

Blick uf d Bucht vo Saint-Tropez
Die grösste Stedt si Marseille (870.321 Iiwooner), Nizza (343.477), Toulon (179.659) und Aix-en-Provence (147.122). Witeri wichdigi Stedt si Avignon (90.597 Einwohner), Fréjus (55.750), Arles (50.968), Aubagne (47.190), Gap (40.111), Menton (30.679), Orange (28.454) und Carpentras (29.865). Die histoorischi Hauptstadt isch Aix-en-Provence.

D Provence goot vo dr Rhône über die Prowenzaalische Voralpe und s Massif des Maures an dr Küste bis in d Seealpe *(Alpes Maritimes)* und die Cottische Alpe (*Queyras* und *Haute Ubaye*) an dr Gränze zwüsche Frankriich und de italiäänische Regioone Piemont und Liguurie.

## Bevölkerig und Sprooch

In dr Landschaft wärde verschiideni Dialäkt vo dr prowenzaalische Sprooch gschwätzt, won e Warietäät vom Okzitanische isch und vo dr Franzöösische Republik lang underdruckt worde isch. Sit em Aafang vom 20. Joorhundert wird si wider mee gschwätzt. Mit dr Sprooch shäi au e Hufe alti Brüüch wider ufgläbt wie die prowenzaalischi Volksmuusig. E Bsonderhäit si die prowenzaalische Chribbefiguure, d Santons.

## Kwelle

Dr Ardikel «Provence» uf dr dütsche Wikipedia

## Liddratuur

* Jean-Charles Pinheira (Fotografien), Jean-Paul Caracalla u. a. (Text): *Côte d’Azur.* Stürz Verlag, Würzburg 1992, ISBN 3-8003-0349-3.
* Thorsten Droste: *Die Provence. Ein Begleiter zu den Kunststätten und Naturschönheiten im Sonnenland Frankreichs*. DuMont Verlag, Köln 1986, ISBN 3-7701-1727-1.
* Rolf Toman (Uusegääber), Christian Freigang (Text), Achim Bednorz (Fotografien): *Provence  −  Côte d’Azur, Architektur•Kunst•Landschaft.* Könemann Verlag, Köln 1999, ISBN 3-8290-2711-7.
* Ralf Nestmeyer: *Provence und Côte d’Azur. Literarische Reisebilder aus dem Midi*. Klett-Cotta Verlag, Stuttgart 2005, ISBN 3-608-93654-8.
* Philippe Cros: *Die Provence  −  Eine Landschaft und ihre Maler.* Belser Verlag, Stuttgart 2008, ISBN 978-3-7630-2529-9.
* Ralf Nestmeyer: *Provence & Côte d’Azur. Ein Reisehandbuch*. Michael Müller Verlag, Erlange 2012, ISBN 978-3-89953-716-1.
* Winkler (Uusegääber): *Marseille und die Provence. Eine literarische Einladung.* Wagenbach (SALTO), Berlin 2013, ISBN 978-3-8031-1293-4.
* Manfred Hammes: *Durch den Süden Frankreichs. Literatur, Kunst, Kulinarik. Ein Reiseverführer*. Nimbus Verlag, Wädenswil 2019, ISBN 978-3-03850-070-4.

## Weblingg

* Région Provence-Alpes-Côte d’Azur (franzöösisch)
* Comité Régional de Tourisme Provence-Alpes-Côte d’Azur (franzöösisch)
* Verein „Alpes de Lumière“, Haute-Provence: Erhaltigsmaassnaame und Bildigsaagebot (franzöösisch)
* *Fédération historique de Provence* (franzöösisch) – e wüsseschaftligi Gsellschaft zum d Gschicht vo dr Provence z erforsche

## Fuessnootee